钦定古今图书集成/明伦汇编/闺媛典/第058卷 > 汪钜妻俞氏〈宋氏俞香闺孙氏吴氏汪时女附〉
## 钦定古今图书集成/明伦汇编/闺媛典/第058卷 > 汪钜妻俞氏〈宋氏俞香闺孙氏吴氏汪时女附〉

按《婺源县志》：“‘俞氏，浯村汪钜妻。正德癸酉，为盗所获，
驱去。俞氏度不能脱，行经深潭，即投潭死。妾宋氏娩
子方五日，亦抱子而投焉。有司奏闻，诏建双烈坊’。同
时又一俞氏，名香闺，锺吕俞璿女，与嫂江氏同匿山
中，贼搜之不得，纵火焚其山，烈焰将迫，俞泣谓嫂曰：
‘人固有死，避火遇贼，不如就火’。嫂然之，遂相抱焚死。”
又旃坑江希浩妻孙氏、外庄叶天奇妻吴氏、阮田口
汪时女，名桓圭，皆义不从贼，被磔裂死。